### Обликовање графичког и дигиталног решења секције странице сајта

**Опис ситуације:**

Велики број људи на дневном нивоу је у потрази за решењима њихових проблема или потреба преко интернет претраживача. У дигиталном свету, први утисци су јако важни тако да атрактиван и привлачан дизајн сајта доприноси пословању на мрежи. Поред привлачног дизајна једноставност његовог коришћења игра главну улогу. Због тога, фирма је наручила израду потпуно новог сајта.

**Опис проблема:**

Дошло је до померања рока за израду. Агенцији којој је поверен задатак израде сајта није у могућности да испуни рок, па је посао поверен сарадницима.

**Захтев за ученика:**

Задатак је да се направи секција странице сајта. Потребно је:

* Израдити ручну скицу или сториборд у складу са специфичним захтевом
* Израдити графичко компјутерско решење секције странице сајта и прилагодити је за дигиталне уређаје
* Очувати оригиналност графичког израза
* Поштовати визуелни идентитет бренда
* По завршетку задатка оставити на столу урађен нацрт на папиру,

отворен графички рад у компјутерском програму и сачувати завршени задатак на радној површини (десктоп) компјутера

**Предвиђено време за израду задатка:** 240 минута

Време рада се мери од тренутка пријема захтева корисника, односно радног налога. По истеку максималног времена задатак се прекида и бодује се оно што је до тада урађено. Ако у оквиру времена за израду задатка ученик по својој вољи прекине рад (одустајање) бодује се оно што је урађено.

Вреднују се све радне операције током практичног рада.

**ТДГИО - 08: Обликовање графичког и дигиталног решења секције странице сајта за дигиталну агенцију - промотивни производ**

**Специфичан захтев:**

Секција промотивни производ треба да садржи дигитално-графичко решење, наслов и опис производа.

**Садржај:**

**Наслов:**

Наша компанија је постала ауторизовани заступник

**Опис:**

Велико нам је задовољство да вас обавестимо да смо постали ауторизовани заступник за Србију. Сада сви наши корисници имају прилику да брзо и лако набаве све најновије производе наше партнерске компаније.

Нови производи ће бити доступни већ следеће недеље.

**Дигитално-графичког решења:**

(Понуђени елементи доступни у фолдеру Прилог)