### Обликовање графичког и дигиталног решења секције странице сајта

**Опис ситуације:**

Велики број људи на дневном нивоу је у потрази за решењима њихових проблема или потреба преко интернет претраживача. У дигиталном свету, први утисци су јако важни тако да атрактиван и привлачан дизајн сајта доприноси пословању на мрежи. Поред привлачног дизајна једноставност његовог коришћења игра главну улогу. Због тога, фирма је наручила израду потпуно новог сајта.

**Опис проблема:**

Дошло је до померања рока за израду. Агенцији којој је поверен задатак израде сајта није у могућности да испуни рок, па је посао поверен сарадницима.

**Захтев за ученика:**

Задатак је да се направи секција странице сајта. Потребно је:

* Израдити ручну скицу или сториборд у складу са специфичним захтевом
* Израдити графичко компјутерско решење секције странице сајта и прилагодити је за дигиталне уређаје
* Очувати оригиналност графичког израза
* Поштовати визуелни идентитет бренда
* По завршетку задатка оставити на столу урађен нацрт на папиру,

отворен графички рад у компјутерском програму и сачувати завршени задатак на радној површини (десктоп) компјутера

**Предвиђено време за израду задатка:** 240 минута

Време рада се мери од тренутка пријема захтева корисника, односно радног налога. По истеку максималног времена задатак се прекида и бодује се оно што је до тада урађено. Ако у оквиру времена за израду задатка ученик по својој вољи прекине рад (одустајање) бодује се оно што је урађено.

Вреднују се све радне операције током практичног рада.

**ТДГИО - 18: Обликовање графичког и дигиталног решења секције странице сајта за занатску радњу - уводна секција**

**Специфичан захтев:**

Уводну секцију сајта чине дигитално-графичко решење, наслов, опис производа/услуге и два позива на акцију.

**Садржај:**

**Наслов:**

Саставите компјутер према својим потребама

**Опис:**

Наша нова платформа има конфигуратор са великим бројем опција за избор најоптималније конфигурације за разне потребе. Довољно је да се региструјете.

**Позив на акцију 1:**

Регистрација

**Позив на акцију 2:**

Ценовник

**Дигитално-графичко решење:**

(Понуђени елементи доступни у фолдеру Прилог)